Text file: 4184.txt
author: Mare123
downvotes: 4
end consideration date: 2013-02-02
id: '4184'
number comments: 2
number views: 1444
proposal type: Odziv pristojnega organa
response: "Odziv Ministrstva za delo, dru\u017Eino in socialne zadeve\nV odgovoru\
  \ na pobudo o omejitvi \u0161tevila dni letnega dopusta, ki je bila posredovana\
  \ preko portala \xBBminus 25%\xAB, z vidika pristojnosti Ministrstva za delo, dru\u017E\
  ino in socialne zadeve posredujemo naslednje stali\u0161\u010De.\nPravica do pla\u010D\
  anega letnega dopusta je temeljna socialna pravica, ki je samostojno ali kot izraz\
  \ pravice vsakogar do po\u0161tenih in ugodnih delovnih razmer priznana v \u0161\
  tevilnih mednarodnih pogodbah, ki zavezujejo Republiko Slovenijo. Tej temeljni pravici\
  \ iz delovnega razmerja se delavec ne more odpovedati, niti mu je delodajalec ne\
  \ sme kratiti, kar je sankcionirano z razli\u010Dnimi pravnimi sankcijami.\nPri\
  \ urejanju pravice do letnega dopusta je potrebno izhajati iz namena in narave te\
  \ pravice. Iz narave te pravice izhaja, da je za njeno uresni\u010Devanje bistveno,\
  \ da gre za prekinitev opravljanja delav\u010Devih delovnih obveznosti zaradi po\u010D\
  itka in rekreacije ter izrabe prostega \u010Dasa v skladu z njegovimi potrebami\
  \ in potrebami njegove dru\u017Eine. Regeneracija delav\u010Devega zdravja in delovnih\
  \ zmo\u017Enosti za delo v prihodnjem obdobju zmanj\u0161uje mo\u017Enosti za nastanek\
  \ nesre\u010D pri delu, poklicnih bolezni in invalidnosti delavcev.\nZakon o delovnih\
  \ razmerjih (Ur. l. RS, \u0161t. 42/02, 79/06-ZZZPB-F, 46/07-Odl. US, 103/07, 45/08-ZArbit\
  \ in 83/09-Odl. US, v nadaljevanju ZDR) ureja pravico do letnega dopusta v \u010D\
  lenih 159 do 166. Glede samega trajanja letnega dopusta ZDR sledi zahtevam Evropske\
  \ socialne listine (MESL), ki jo je ratificirala tudi Slovenija. MESL pogodbenice\
  \ zavezuje, da dolo\u010Dijo pravico do najmanj \u0161tiritedenskega pla\u010Danega\
  \ letnega dopusta. Tako 159. \u010Dlen ZDR z vidika varnosti in zdravja delavcev\
  \ pri delu zagotavlja pravico do minimalnega letnega dopusta v trajanju najmanj\
  \ \u0161tirih tednov, ki mora biti zagotovljen vsem delavcem, ki so v delovnem razmerju\
  \ na podlagi pogodbe o zaposlitvi. Poleg minimalnega letnega dopusta so v tem \u010D\
  lenu urejeni tudi primeri, v katerih pripadajo delavcu \u017Ee na podlagi zakona\
  \ \u0161e dodatni dnevi letnega dopusta. Pri odmeri trajanja letnega dopusta je\
  \ treba upo\u0161tevati tudi kriterije po veljavnih kolektivnih pogodbah, ki dolo\u010D\
  ajo dodatne dneve letnega dopusta. Dalj\u0161e trajanje letnega dopusta se lahko\
  \ dogovori tudi s pogodbo o zaposlitvi. Glede na to, da ZDR dolo\u010Da minimalne\
  \ standarde, ni dolo\u010Dena zgornja meja \u0161tevila dni letnega dopusta.\nV\
  \ zvezi z izpostavljenim predlogom, da naj bi se letni dopust omejil na neko \xBB\
  razumno mejo\xAB (npr. na 35 dni) pojasnjujemo, da so bili predlogi glede omejitve\
  \ zgornjega \u0161tevila dni letnega dopusta izpostavljeni tudi v fazi sprejemanja\
  \ novega ZDR. Usklajevanja med socialnimi partnerji glede tega predloga \u0161e\
  \ potekajo, zato ne moremo predstaviti dokon\u010Dne re\u0161itve.\n "
response date: 2013-02-04
response due date: null
sent date: 2013-01-04
title: "omejitev vi\u0161ine dopusta"
upvotes: 18
url: https://predlagam.vladi.si/predlog/4184
